ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሕማም መንሽሮ ማሽን ረድዮተራፒ ኣብ ዘይብሉ ሃገር 12 ሚያዝያ 2018 መግለጺ ስእሊ, ሕክምና ንምርካብ ኣብ ትፅቢት ዝፀንሐት ሞኒካ ሞኒካ ክዮታዛላ ንህይወተን ዘስግእ ሕማም ተሸኪመን ን 12 ዓማታት ክነብራ ክኢለን። ብ 2006 ሰርቪካዊ-ሕማም-መንሽሮ ከም ዘሎወን ተነጊረን፣ እቲ ሕማም ንሰውነተን ከም ዘብረሶ ይርአ። ሰውነተን ብዜሰቅቕ ማህሚኑ፡ በቲ ድኹም ድምጸን ደርበስበስ እናበላ ዝሓለፉ ክልተ ዓመታት ብዘይ ብቑዕ ክንክን ዘሕለፍኦ ናብራ ይገልጻ - እታ እንኮ ናይ ጸርገ-ፍወሳ ማሽን (ረድዮተራፒ) ካብ እትበላሾ ክልተ ዓመት ኰይኑ። እታ ማሽን ምስራሕ ምስ ኣቋረጸት ሓካይም ንወ/ሮ ክዮታዛላ ክልተ ዓቐነ-ከሚካዊ-ፍወሳ (ኪሞተራፒ) ኣዘዙለን። "ገንዘብ ኣይነበረንን" ይብላ፡ንብዓት ጸረር እናበለ። "ንሓደ ወርሒ ብዘይ ገለ ሕክምና ጸናሕኩ። ደቀይ ገንዘብ ክእክቡ ላዕልን ታሕትን በሉ። ንፈውሲ ቃንዛ ዝኸውን ሞርፊን ጥራይ እናተወጋእኩ ጸናሕኩ። " ፈነወ-ጸርጊ'ልቦ ሎሚ ዓርቢ እቲ ሽፋን ናይታ ሓዳስ ማሺን ብዕሊ ዝቕንጠጠሉ መዓልቲ'ዩ - እታ ሓዳስ ኮባልት 60 ዝዓይነታ ፈነወ-ጸርጋዊት ማሽን። እታ ቀዲም ማሽን ብሚያዝያ 2016'ያ ምስራሕ ዘቋረጸት - ን21 ዓመታት ድሕሪ ምግልጋል። መግለጺ ስእሊ, ሓድሽ ማሽን ራድዮተራፒ ኣብ ዩጋንዳ እቶም ርኹባት ክፍወሱ ንወጻኢ ይኸዱ ነይሮም፡ ናብ ሃገራት ከንያን ህንድን እንተላይ። እቶም ርኹባት ዘይኰኑ ሕሙማን ግን ንመለሳ-ፍወሳ ከፊሎም ይሕከሙ ወይ ድማ ብመግደራ ይነብሩ። ናይ ገሊኦም ኵነታት እናኸፍአ ከደ፡ ሞቱ ኸኣ። ንው/ሮ ክዮታዛላ ዀነ ካልኦት ከምአን፡ እቲ ትጽቢት ተወዲኡለን። እታ ሓዳስ ማሺን ብምምጽኣ ናይ ሕይወት ንምድሓን እትጻወቶ ተራ ዕዙዝ'ዩ፡ ዋላ'ኳ እንኮ ትዅን - ን 40 ሚልዮን ህዝቢ እተገልግል ማሺን። ወ/ሮ ክዮታዛላ በዛ ሓዳስ ማሽን ድሮ ሓደ-ድሕሪ-ሓደ እናበላ 15 ዝዀኑ ክፍለ-ጊዜ-ፍወሳ ክረኽባ ክኢለን ኣሎዋ። ይዅን'ምበር፡ ካብ ኢጋና ዝተባህለ ዝነብራሉ ገጠር ክሳብ ካምፓላ (ርእሰ-ከተማ ዩጋንዳ) ን 120 ኪ.ሜ.
